פריצתה הגדולה של לוי אירעה בשנת 1998 כאשר עיצבה את שמלתה של הזמרת דנה אינטרנשיונל, נציגת ישראל בתחרות האירוויזיון ה-43, אשר זכתה באותה התחרות במקום הראשון עם השיר דיווה, שמלה אשר עוצבה על ידיי גאן פול גוטייה לא התאימה לתנועות השיר ודנה החליפה את שמלתה ברגע האחרון לשמלה של לוי, אשר איתה זכתה בתחרות. באותה שנה היא גם עיצבה שמלות למתמודדות בטקס מלכות היופי, וכמו כן עיצבה למלכת היופי לינור אברג'יל את "שמלת השלום" לתחרות "מיס עולם" עם דמויותיהם של ראש הממשלה המנוח יצחק רבין, המנהיג הפלסטיני יאסר ערפאת ונשיא ארצות הברית לשעבר ביל קלינטון. באותו הטקס נבחרה אברג'יל למיס עולם כשהיא לבושה בשמלה נוספת של לוי.